钦定古今图书集成/方舆汇编/职方典/第1157卷 > 《鹿门山》前人
## 钦定古今图书集成/方舆汇编/职方典/第1157卷 > 《鹿门山》前人

清晓因兴来，乘流越江岘。沙鸟近相识，浦树远莫辨。
渐至鹿门山，山明翠微浅。岩潭多屈曲，舟楫屡回转。
昔闻庞德公，采药遂不返。金涧养芝术，石床卧苔藓。
纷吾感耆旧，结揽事攀践。隐迹今尚存，高风邈已远。
白云何时去，丹桂空偃蹇。探讨意未穷，回舻夕阳晚。

一言余有赠，三峡尔将寻。祖席宜城酒，征途云梦林。
蹉跎游子意，眷恋故人心。去矣勿淹滞，巴江猿夜吟。